=== Regeringsparti og krisestyring ===
[[Fil:Election poster Social Democrats Denmark.jpg|thumb|Socialdemokratisk valgplakat fra 1932]]
Ved [[folketingsvalg]]et i [[1924]] blev Socialdemokratiet det største parti med 36,6 procent af stemmerne, og partiet dannede for første gang regering med Thorvald Stauning som statsminister.<ref>[http://www.kristeligt-dagblad.dk/artikel/86834:Danmark--Den-skjulte-forskel Den skjulte forskel] Kristeligt Dagblad. 5. februar 2005. Besøgt 16. april 2009.</ref> Han udnævnte verdens første demokratisk valgte kvindelige minister, [[Nina Bang]], samme år – ni år efter at kvinder fik [[valgret]] i Danmark. Staunings regering styrede Danmark gennem krisen i [[1930'erne]] og indgik blandt andet det berømte [[Kanslergadeforliget|Kanslergadeforlig]] med Venstre og en omfattende socialreform udarbejdet af [[socialminister]] [[K. K. Steincke]].<br />Under krisen var Socialdemokratiet og [[DKP]] i strid om ledelsen af arbejderbevægelsen, hvad der bl.a. medførte dannelsen af propaganda- og efterretningsorganisationen [[HIPA]], der skulle bekæmpe kommunistisme og nazisme i bevægelsen. På samme tid skrev partiets [[ideolog]] [[Hartvig Frisch]] sit hovedværk ''[[Pest over Europa]]'', der med undertitlen "Bolschevisme – Fascisme – Nazisme" advarede mod totalitære ideologier.
Samfund Historie Arbejdsmarkedet Foreninger Organisationer